જેતપુર મહિલા કોંગ્રેસ દ્વારા શુક્રવારે નગરપાલિકા સદસ્યા શારદાબેન વેગડાની આગેવાનીમાં મહિલાઓની એક વિશાળ રેલી કાઢી નગરપાલીકાના સત્તાધીશો સામે આક્ષેપ કરાયા હતા કે, શહેરના નવાગઢ, સામા કાંઠો, નરસંગ ટેકરી, જલારામ નગર, જાગૃતીપરા, દાસી જીવણપરા, જનકલ્યાણી, યોગી નગર, રૈયારાજ નગર, દેરડી ધાર, પાલિકાના આવાસો વગેરે વિસ્તારોમાં કે જ્યાં પાકા રસ્તાઓની જરૂરીયાત છે તે વિસ્તારોને બદલે સત્તાધીશોએ પોતાના ઉદ્યોગ ધંધાઓને ફાયદો થાય તેવા તેવી ઔદ્યોગિક જગ્યાએ પ્રજાના પૈસે સિમેન્ટ રોડ બનાવી તેમાં પણ પાછો ભ્રષ્ટાચાર આચર્યો અને ગ્રાન્ટનો દુરૂપયોગ પણ કર્યો અને સફાઈ બાબતે તો શહેરના મધ્યમાં આવેલ માર્ગો પર પણ ક્યારેક ક્યારેક સફાઈ કરવામાં આવે છે તો દૂરના વિસ્તારોની તો વાત જ શું કરવી અને શહેરમાં ભૂગર્ભ ગટરો તો શહેરીજનોના સુખાકારી માટે બનાવવામાં આવેલ પરંતુ આ ગટરો ઉભરાઈને કાયમી રસ્તાઓ પર ગંદા પાણી વહેતા સુખકારીને બદલે ગંદકી અને બીમારીની સમસ્યા બની ગઈ છે.